Source: http://csmbacau.ro/o-replica-onoranta-dinamo-csm-bacau-27-25-13-11/
Timestamp: 2019-10-15 15:02:26+00:00

Document:
O replica onorantă / Dinamo – CSM Bacău 27-25 (13-11) | CSM Bacău
Liga Zimbrilor, et. VII / Așa cum a declarat antrenorul Adrian Petrea imediat după remiza cu Turda, CSM Bacău nu s-a dus la București să facă figurație. „Dinamo are o valoare incontestabilă.
Este campioană și reprezinta cu brio România în Liga Campionilor. Dar vom studia bine adversarul, pentru a da cea mai bună replică. Asta le spun mereu jucătorilor mei, să nu se uite pe cine au în față, să-și facă jocul și să-și dorească mereu victoria”.
Într-adevăr, CSmeii au jucat bine și curajos, au ținut aproape de valoroșii lor adversari, izbutind chiar să egaleze pe tabela de scor, spre mijlocul reprizei a doua (19-19, min. 44). În continuare, plusul de experiență al campioanei și-a spus cuvântul, gazdele desprinzându-se chiar și la cinci goluri (27-22, min. 58). Dar ai noștri au luptat până la capăt, strângând scorul la o diferență mică.
Nu multe echipe pot da o asemenea replică lui Dinamo, în Capitală! Băieții noștri și antrenorii lor confirmă, astfel, că sunt într-un continuu progres.
Marcatori / Dinamo: Bannour 8, Mousavi 3, Vujic 3, Alouini 3, Jamali 2, Vrankovic 2, Negru 2, Asoltanei 2, Gavriloaia 1, Campos 1; CSM Bacău: M. Cotinghiu 5, Gal 4, Târzioru 4, Crnoglavac 4, Huta 3, Sadovyi 2, Tărâță 2, Păunică 1, Bologa 1. Cam greu de găsit marcatorii români ai lui Dinamo! Acest meci cu Dinamo este ultimul din seria foarte grea de patru, în care CSM Bacău a realizat scoruri foarte strânse în disputa cu echipe de top ale României (celelate trei fiind Steaua, Minaur și Turda). Următorul meci al băieților noștri, joi, 17 octombrie, acasă, cu CSM Făgăraș. Hai Bacăul!

References: CSM 
 CSM 
 CSM 
 CSM 
 CSM 
 CSM